《秋兴次韵》
明代·张渊

识来三十四年非，珍重山林短后衣。
龟背刮毛惭我拙，虎头食肉任人飞。
老亲种种垂秋发，旧屋萧萧淡夕晖。
办得浮家明日去，五湖处处是渔矶。

作者简介：浙江归安人，字子静，号梦鹤，改梦坡。出身农家。十四岁为塾师，出所为诗歌以示人，吴兴诗人丘大祐、唐惟勤相顾叹服。为文数千言立就，文章议论，或有慨于心，辄抗声恸哭。卒年五十八。